pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 5 สิงหาคม 2564​ พบพนักงานติดเชื้อไวรัส COVID-19 จำนวน​ 20 ราย
วันพฤหัสบดีที่ 5 สิงหาคม 2564
ประกาศ ขสมก. ประจําวันที่ 5 สิงหาคม 2564​ พบพนักงานติดเชื้อไวรัส COVID-19 จํานวน​ 20 ราย
ประกาศ ขสมก. ประจําวันที่ 5 สิงหาคม 2564​ พบพนักงานติดเชื้อไวรัส COVID-19 จํานวน​ 20 ราย
1) พนักงานเก็บค่าโดยสารรถธรรมดา สาย 84 ก เพศหญิง อายุ 42 ปี
2) พนักงานเก็บค่าโดยสารรถปรับอากาศ สาย 80 เพศหญิง อายุ 55 ปี
3) พนักงานเติมน้ํามันเชื้อเพลิงรถโดยสาร อู่เมกาบางนา เพศหญิง อายุ 49 ปี
4) พนักงานขับรถประจําตําแหน่ง ผู้อํานวยการเขตการเดินรถที่ 5 เพศชาย อายุ 39 ปี
5) พนักงานขับรถโดยสารธรรมดา สาย 501 เพศชาย อายุ 45 ปี
6) พนักงานขับรถโดยสารธรรมดา สาย 34 เพศชาย อายุ 42 ปี
7) พนักงานขับรถโดยสารปรับอากาศ สาย 515 เพศชาย อายุ 44 ปี
8) พนักงานเก็บค่าโดยสารรถธรรมดา สาย 195 เพศหญิง อายุ 26 ปี
9) พนักงานขับรถโดยสารปรับอากาศ สาย 4 เพศชาย อายุ 54 ปี
10) พนักงานเก็บค่าโดยสารรถธรรมดา สาย 1 เพศหญิง อายุ 40 ปี
11) พนักงานขับรถโดยสารปรับอากาศ สาย 516 เพศหญิง อายุ 45 ปี
12) พนักงานขับรถโดยสารปรับอากาศ สาย 137 เพศหญิง อายุ 43 ปี (ปัจจุบันปฏิบัติหน้าที่ฉีดพ่นแอลกอฮอล์ภายในรถโดยสาร และสถานที่ทําการ ณ อู่พระราม 9)
13) พนักงานเก็บค่าโดยสารรถปรับอากาศ สาย 515 เพศหญิง อายุ 41 ปี
14) พนักงานเก็บค่าโดยสารรถปรับอากาศ สาย 138 เพศหญิง อายุ 58 ปี
15) พนักงานเก็บค่าโดยสารรถปรับอากาศ สาย 138 เพศหญิง อายุ 45 ปี
16) พนักงานเก็บค่าโดยสารรถปรับอากาศ สาย 519 เพศหญิง อายุ 52 ปี
17) พนักงานเก็บค่าโดยสารรถปรับอากาศ สาย 168 เพศหญิง อายุ 23 ปี
18) พนักงานเก็บค่าโดยสารรถธรรมดา สาย 111 เพศหญิง อายุ 26 ปี
19) พนักงานเก็บค่าโดยสารรถธรรมดา สาย 54 เพศหญิง อายุ 24 ปี
20) พนักงานขับรถโดยสารรถปรับอากาศ สาย 80 เพศชาย อายุ 59 ปี
รัฐบาลไทย-ข่าวทำเนียบรัฐบาล-ตรวจเยี่ยมด่านควบคุมโรคติดต่อระหว่างประเทศ สนามบินภูเก็ต
วันอาทิตย์ที่ 22 พฤษภาคม 2565
ตรวจเยี่ยมด่านควบคุมโรคติดต่อระหว่างประเทศ สนามบินภูเก็ต
นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยนายแพทย์กิตติศักดิ์ อักษรวงศ์ ผู้ตรวจราชการสาธารณสุข เขตสุขภาพที่ 11 นายแพทย์ภูวเดช สุระโคตร ผู้ช่วยปลัดกระทรวงสาธารณสุข และคณะผู้บริหาร ตรวจเยี่ยมการดําเนินงานของด่านควบคุมโรคติดต่อระหว่างปร
วันที่ 21 พฤษภาคม 2565 นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยนายแพทย์กิตติศักดิ์ อักษรวงศ์ ผู้ตรวจราชการสาธารณสุข เขตสุขภาพที่11 นายแพทย์ภูวเดช สุระโคตร ผู้ช่วยปลัดกระทรวงสาธารณสุข และคณะผู้บริหาร ตรวจเยี่ยมการดําเนินงานของด่านควบคุมโรคติดต่อระหว่างประเทศ ท่าอากาศยานนานาชาติภูเก็ต พร้อมรับนักเดินทางจากต่างประเทศ สร้างความมั่นใจในความปลอดภัยให้กับคนไทย
ดาวน์โหลดภาพเพิ่มเติมได้ที่ :https://bit.ly/3wMEyUO
รัฐบาลไทย-ข่าวทำเนียบรัฐบาล-โฆษกรัฐบาล เผย "นายกฯ" ห่วงการแสดงความคิดเห็นบนโลกออนไลน์ ย้ำไม่ว่าคนภาคไหนก็คนไทยเหมือนกัน รัฐบาลดูแลทุกพื้นที่อย่างเท่าเทียม ขอคนไทยสามัคคีอย่าขัดแย้งสร้างความแตกแยกในสังคม
วันอังคารที่ 9 พฤศจิกายน 2564
โฆษกรัฐบาล เผย "นายกฯ" ห่วงการแสดงความคิดเห็นบนโลกออนไลน์ ย้ําไม่ว่าคนภาคไหนก็คนไทยเหมือนกัน รัฐบาลดูแลทุกพื้นที่อย่างเท่าเทียม ขอคนไทยสามัคคีอย่าขัดแย้งสร้างความแตกแยกในสังคม
โฆษกรัฐบาล เผย "นายกฯ" ห่วงการแสดงความคิดเห็นบนโลกออนไลน์ ย้ําไม่ว่าคนภาคไหนก็คนไทยเหมือนกัน รัฐบาลดูแลทุกพื้นที่อย่างเท่าเทียม ขอคนไทยสามัคคีอย่าขัดแย้งสร้างความแตกแยกในสังคม
(9 พ.ย. 64) นายธนกร วังบุญคงชนะ โฆษกประจําสํานักนายกรัฐมนตรี เผยกรณีการเปิดแสดงความคิดเห็นใน club house กล่าวถึงคนภาคอีสานในด้านลบ จนผู้คนในสังคมส่วนหนึ่งถกเถียงวิพากษ์วิจารณ์การแบ่งแยกกลุ่มคน ว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยการแสดงความคิดเห็นในโซเชียลมีเดียที่มีลักษณะก่อให้เกิดการโต้แย้ง แบ่งแยกคนในสังคมได้ ทั้งนี้ ประเทศไทยประกอบด้วยพื้นที่ทุกภาคของแผ่นดินไทยและคนไทยทุกคนเป็นเจ้าของประเทศร่วมกัน นายกรัฐมนตรีในฐานะหัวหน้ารัฐบาลยึดหลักบริหารราชการแผ่นดิน โดยมุ่งสร้างความรัก ความสามัคคี ความเข้มแข็งให้กับคนไทยทุกภาค เพราะไม่ว่าจะเป็นคนภาคไหนก็เป็นคนไทยเหมือนกันและรัฐบาลนี้มีหน้าที่ดูแลประชาชนในทุกพื้นที่อย่างเท่าเทียมกัน
โฆษกประจําสํานักนายกรัฐมนตรี กล่าวอีกว่า นายกรัฐมนตรีได้ดํารงตําแหน่งกว่า 7 ปี ก็ได้ลงพื้นที่ทั่วทุกภาคของประเทศซึ่งทุกครั้งที่ลงพื้นที่ได้พูดคุยกับคนทุกภาคซึ่งทุกคนยืนยันรักประเทศและจะร่วมกับรัฐบาลในการพัฒนาท้องถิ่นเพื่อนําความเจริญมาสู่ภูมิภาคและพื้นที่ของตนเอง และไม่ว่าจะเป็นภาคเหนือ กลาง อีสาน ตะวันออก ตะวันตกและใต้ ต่างมีความหลากหลายของธรรมชาติและวัฒนธรรมที่สวยงามเป็นเอกลักษณ์ จึงอยากให้ทุกฝ่ายเปิดใจและให้เคารพซึ่งกันและกัน ทั้งนี้ ขอเตือนผู้จงใจไม่ว่าจะฝ่ายไหนกลุ่มไหน หากตั้งใจใช้โซเซียลเป็นเครื่องมือสร้างความวุ่นวายในสังคมโดยเป็นการให้ข้อความอันเป็นเท็จ บิดเบือนใส่ร้าย และสร้างความเสียหายให้กับประชาชน มีความผิดตาม พ.ร.บ.คอมพิวเตอร์ โทษจําคุกสูงสุดถึง 5 ปี และปรับไม่เกิน 100,000 บาทด้วย
"ท่านนายกรัฐมนตรียังฝากถึงผู้ใช้โซเชียลมีเดียทุกแพลตฟอร์ม ให้ใช้สื่อออนไลน์ โซเชียลมีเดียอย่างสร้างสรรค์ แสดงความคิดเห็นในพื้นที่สาธารณะอย่างเข้าอกเข้าใจกัน เห็นใจซึ่งกันและกัน เพื่อไม่ให้เกิดความขัดแย้ง หรือการแตกแยกในสังคม ในช่วงเวลาที่ประเทศกําลังเดินหน้าเข้าสู่การฟื้นฟูเศรษฐกิจและแก้ไขปัญหาโควิด-19 " นายธนกรฯ กล่าว
รัฐบาลไทย-ข่าวทำเนียบรัฐบาล-ดีอีเอส-สตช.เล็งกระจายอำนาจ ตร.ภูธรรับแจ้งความคดีสินค้าไม่ตรงปก
วันพฤหัสบดีที่ 18 พฤศจิกายน 2564
ดีอีเอส-สตช.เล็งกระจายอํานาจ ตร.ภูธรรับแจ้งความคดีสินค้าไม่ตรงปก
ดีอีเอส-สตช.เล็งกระจายอํานาจ ตร.ภูธรรับแจ้งความคดีสินค้าไม่ตรงปก
“ชัยวุฒิ” รมว.ดีอีเอส เพิ่มกลไกแก้ไขปัญหาประชาชนในคดีเกี่ยวกับ พ.ร.บ.คอมพ์ และ พ.ร.บ.ไซเบอร์ เตรียมกระจายอํานาจให้สถานีตํารวจทั่วประเทศรับคดี เพิ่มความรวดเร็วในการดําเนินดคีและช่วยเหลือผู้เสียหาย เล็งเจรจาแบงก์ชาติ เข้ามาผนึกกําลังป้องกันปัญหาซื้อสินค้าไม่ตรงปก และการฉ้อโกงทางออนไลน์
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า วันนี้ (18 พ.ย. 64) ได้มีการประชุมร่วมกับทางตํารวจ เพื่อหารือแนวทางดําเนินการในคดีสืบสวนสอบสวนเกี่ยวกับคดีตาม พ.ร.บ.ว่าด้วยการกระทําความผิดเกี่ยวกับคอมพิวเตอร์ และ พ.ร.บ.การรักษาความมั่นคงปลอดภัยไซเบอร์ เพื่อดูแลแก้ไขปัญหาให้กับประชาชนในคดีที่เกี่ยวกับ พ.ร.บ.คอมพ์ รวมถึงการหลอกลวง ฉ้อโกง และธุรกิจผิดกฎหมายทางออนไลน์
โดยข้อสรุปจากการหารือจะมีการกระจายอํานาจรับผิดชอบเกี่ยวกับการสอบสวนคดีด้านนี้ ไปยังสถานีตํารวจทุกแห่ง ซึ่งรวมถึงสถานีตํารวจภูธรทั่วประเทศ เพื่อให้ช่วยรับคดี ประชาชนสามารถเข้าไปแจ้งความได้ เพื่อลดจํานวนคดีสะสมที่อยู่ในความรับผิดชอบของกองบัญชาการตํารวจสืบสวนสอบสวนอาชญากรรมทางเทคโนโลยี (บช.สอท.) ที่ส่วนกลาง
“รมว.กระทรวงดิจิทัลฯ มีอํานาจตาม พ.ร.บ.คอมพิวเตอร์ฯ ในการแต่งตั้งพนักงานเจ้าหน้าที่ ซึ่งจะมอบอํานาจให้ตํารวจในพื้นที่ สามารถดําเนินการได้ตามคดีที่เป็นความผิดตาม พ.ร.บ.คอมพ์ฯ ที่ผ่านมาได้ลงนามมอบอํานาจนี้ให้กับตํารวจไซเบอร์ ของบช.สอท. ขั้นตอนจากนี้ก็จะมอบอํานาจให้ถึงระดับตํารวจภูธร เพื่อรองรับเทรนด์ที่เปลี่ยนแปลงไปของการซื้อขายผ่านอี-คอมเมิร์ซที่ขยายตัวอย่างมาก ส่งผลให้จํานวนคดีด้านนี้เพิ่มขึ้นอย่างมาก” นายชัยวุฒิกล่าว
ขณะเดียวกัน กระทรวงดิจิทัลฯ และตํารวจ ยังให้ความสําคัญกับการทํางานร่วมกัน มีการรวบรวมปัญหาที่เกี่ยวกับคดีตาม พ.ร.บ.คอมพิวเตอร์ฯ และ พ.ร.บ.ไซเบอร์ฯ เพื่อสรุปภายในเวลา 10.00 น.และส่งต่อเคสที่มีการกระทําความผิดมายังกระทรวงฯ เพื่อดําเนินงานประสานขอคําสั่งศาลให้มีการปิดกั้น รวมถึงประสานไปยังแพลตฟอร์มผู้เกี่ยวข้องกรณีมีการละเมิด community standard ของแพลตฟอร์มนั้นๆ เพื่อเข้าสู่กระบวนการดําเนินคดีต่อไปภายในวันนั้นเลย เพื่อให้มีการดําเนินคดีได้รวดเร็วขึ้น
นอกจากนี้ ยังเตรียมหารือกับธนาคารแห่งประเทศไทย (ธปท.) และหน่วยงานที่เกี่ยวข้อง เพื่อแก้ไขป้ญหาความล่าช้าในการประสานขอข้อมูลเส้นทางการเงินผู้กระทําผิด หรือฉ้อโกงในการซื้อขายออนไลน์จากธนาคารบางแห่ง ส่งผลกระทบกับความเร่งด่วนในการแก้ไขปัญหาให้กับประชาชนผู้เสียหาย
ทั้งนี้ คาดว่าที่ผ่านมา ธปท. ซึ่งเป็นผู้กํากับดูแลธนาคารในประเทศไทย อาจไม่ได้กําชับในประเด็นดังกล่าว ทําให้ธนาคารบางแห่งไม่ให้ข้อมูลรวดเร็วเพียงพอ ทําให้สอบสวนล่าช้า
นายชัยวุฒิ กล่าวว่า นอกจากการแก้ไขปัญหาแล้ว กระทรวงฯ และสตช. ยังมองว่าแนวทางป้องกันปัญหาควบคู่กันไปด้วย โดยมองว่าในการซื้อขายออนไลน์นั้น ผู้ทําธุรกรรมควรมีการใช้ระบบบัญชี Escrow ที่มีระบบคนกลาง อย่างเช่น ธนาคาร เป็นตัวกลางในการรับเงินจากผู้ซื้อสินค้าออนไลน์ และเมื่อมีกรณีร้องเรียนสินค้าไม่ตรงปก ตรวจสอบพบผู้ขายหลอกลวงฉ้อโกง ก็ต้องโอนเงินคืนให้กับลูกค้า โดยปัจจุบันระบบนี้มีแล้วในหลายประเทศ ได้แก่ ระบบ Paypal ของสหรัฐอเมริกา โดยคิดว่าถึงเวลาแล้วที่ระบบนี้ควรเกิดขึ้นในประเทศไทย ซึ่งธนาคารสามารถให้บริการได้โดยคิดค่าธรรมเนียมเพียงเล็กน้อย หรือไม่คิดเลย เพื่อสร้างความมั่นใจในการทําธุรกรรมทางออนไลน์ให้กับประชาชน
**********************
รัฐบาลไทย-ข่าวทำเนียบรัฐบาล-รมว.พม. ขับเคลื่อนการนำที่ดินนิคมสร้างตนเองสร้างรายได้อาชีพให้กับกลุ่มเปราะบางแบบพุ่งเป้า หวังแก้ไขปัญหาความยากจนข้ามรุ่นให้ได้ตามนโยบายนายกรัฐมนตรี พลเอก ประยุทธ์ จันทร์โอชา
วันพฤหัสบดีที่ 17 มีนาคม 2565
รมว.พม. ขับเคลื่อนการนําที่ดินนิคมสร้างตนเองสร้างรายได้อาชีพให้กับกลุ่มเปราะบางแบบพุ่งเป้า หวังแก้ไขปัญหาความยากจนข้ามรุ่นให้ได้ตามนโยบายนายกรัฐมนตรี พลเอก ประยุทธ์ จันทร์โอชา
รมว.พม. ขับเคลื่อนการนําที่ดินนิคมสร้างตนเองสร้างรายได้อาชีพให้กับกลุ่มเปราะบางแบบพุ่งเป้า หวังแก้ไขปัญหาความยากจนข้ามรุ่นให้ได้ตามนโยบายนายกรัฐมนตรี พลเอก ประยุทธ์ จันทร์โอชา
วันที่ 16 มีนาคม 2565 เวลา 13.30 น. ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในการประชุมติดตามการดําเนินงานของนิคมสร้างตนเอง 43 แห่ง ผ่านระบบ Zoom Cloud Meeting
นายจุติกล่าวว่า ประเทศไทยเจอวิกฤติโรคระบาด ประชาชนได้รับผลกระทบเรื่องสุขภาพ รายได้ และอาชีพ อีกทั้งยังได้รับผลกระทบจากสงครามระหว่างรัสเซียและยูเครน ทําให้ราคาต้นทุนพลังงานและการขนส่งเพิ่มสูงขึ้น ค่าครองชีพของประชาชนจึงสูงขึ้นด้วย ซึ่งสมาชิกนิคมสร้างตนเองเป็นหนึ่งในกลุ่มเปราะบาง ที่กระทรวง พม. ต้องเข้าไปดูแลแก้ไขปัญหาอย่างจริงจัง ทั้งนี้ รมว.พม. ได้มอบนโยบายเพื่อขับเคลื่อนงานนิคมสร้างตนเอง ดังนี้ 1) เร่งแก้ปัญหาความทับซ้อนเรื่องที่ดินของรัฐกับประชาชน เพื่อให้ประชาชนได้สิทธิในที่ดินทํากินต่างๆ และให้เกิดความเป็นธรรมอย่างยั่งยืนตามนโยบายของรัฐบาลในการจัดที่ดินให้กับประชาชน 2) ขับเคลื่อนนโยบาย BCG ของรัฐบาล เพื่อสร้างมูลค่าเพิ่มของผลผลิตทางการเกษตร ทําให้กลุ่มเป้าหมายมีรายได้เพิ่มขึ้น และใช้ประโยชน์จากทรัพยากรอย่างคุ้มค่า สมดุล และยั่งยืน 3) การทําให้นิคมสร้างตนเองเป็นแหล่งเรียนรู้ (Sand box) ส่งเสริมการใช้ประโยชน์จากที่ดินในการสร้างอาชีพ การพัฒนาคุณภาพชีวิต และการส่งเสริมให้สมาชิกนิคมสร้างตนเองเป็นผู้ประกอบการมืออาชีพ รับผิดชอบต่อสังคม เพื่อทําลายวงจรความยากจนข้ามรุ่น 4) ทํางานบูรณาการ โดยผู้ปกครองนิคมสร้างตนเองต้องเป็นผู้นําการเปลี่ยนแปลง นําการแก้ปัญหา เป็นหมอหนี้ ใช้ความเชี่ยวชาญในการแก้ไขปัญหาความยากจน เน้นประโยชน์ของประชาชนเป็นหลัก เพื่อพลิกฟื้นชีวิตกลุ่มเปราะบาง
รัฐบาลไทย-ข่าวทำเนียบรัฐบาล-รัฐมนตรีสุริยะฯ ให้คณะนักธุรกิจจากสภาธุรกิจสหรัฐ - อาเซียน เข้าพบ
วันอังคารที่ 30 พฤศจิกายน 2564
รัฐมนตรีสุริยะฯ ให้คณะนักธุรกิจจากสภาธุรกิจสหรัฐ - อาเซียน เข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้คณะนักธุรกิจจากสภาธุรกิจสหรัฐ - อาเซียน เข้าพบ
รัฐมนตรีสุริยะฯ ให้คณะนักธุรกิจจากสภาธุรกิจสหรัฐ - อาเซียน เข้าพบ
วันนี้ (30 พฤศจิกายน 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้คณะนักธุรกิจจากสภาธุรกิจสหรัฐอเมริกา-อาเซียน (U.S.-ASEAN Business Council หรือ USABC) เข้าพบและหารือเกี่ยวกับความร่วมมือทางธุรกิจไทย - สหรัฐอเมริกา เพื่อให้เกิดการพัฒนาเศรษฐกิจที่ยั่งยืน และความก้าวหน้าทางเทคโนโลยี ผ่านระบบประชุมทางไกลรูปแบบกึ่งออนไลน์ (Hybrid) โดยมี นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม และนายวันชัย พนมชัย อธิบดีกรมโรงงานอุตสาหกรรม เข้าร่วมด้วย ณ ห้องประชุม อก.1 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ไทยติด Top 5 ของโลก ประเทศที่มีความมั่นคงทางสุขภาพ Global Health Security Index : GHS ปี 2021
วันอาทิตย์ที่ 12 ธันวาคม 2564
ไทยติด Top 5 ของโลก ประเทศที่มีความมั่นคงทางสุขภาพ Global Health Security Index : GHS ปี 2021
.....
น.ส.รัชดา ธนาดิเรก รองโฆษกรัฐบาล เผย ประเทศไทยได้รับการจัดอันดับเป็นประเทศที่มีความมั่นคงทางสุขภาพ (Global Health Security Index : GHS) อันดับที่ 5 ของโลก จาก 195 ประเทศ และเป็นอันดับที่ 1 ของเอเซีย จากการประเมินความพร้อมของประเทศในการรับมือการแพร่ระบาดโรคติดต่อปี 2021 โดยมหาวิทยาลัยจอนส์ ฮอปกินส์ สหรัฐอเมริกา
.
เป็นการประเมินผ่านตัวชี้วัดที่ครอบคลุมประเด็น การป้องกันการแพร่ระบาด การตรวจหาเชื้อและติดตามดูแลผู้ป่วย การรับมือต่อการแพร่ระบาด ระบบสาธารณสุข การปฏิบัติตามมาตรฐานสากล เป็นต้น
.
โดยประเทศที่อยู่ใน 10 อันดับแรก คือ 1.สหรัฐอเมริกา 2.ออสเตรเลีย 3.ฟินแลนด์ 4. แคนาดา 5.ไทย 6.สโลวาเนีย 7.สหราชอาณาจักร 8. เยอรมนี 9.เกาหลีใต้ และ 10.สวีเดน
.
ซึ่งนายกรัฐมนตรีได้ฝากขอบคุณ บุคลากรด่านหน้า ภาคส่วนต่าง ๆ และคนไทยที่ร่วมมือกันปฏิบัติตามมาตรการป้องกันโรคโควิด–19 ทําให้ประเทศไทยได้รับคําชื่นชมในเรื่องการรับมือการแพร่ระบาดของโรคโควิด-19 สะท้อนถึงประสิทธิภาพของนโยบายด้านสาธารณสุขและการจัดการกับการแพร่ของโรคระบาดที่ปฏิบัติมาอย่างต่อเนื่อง เป็นที่ยอมรับระดับสากล และเป็นอันดับต้น ๆ ของโลก
.
อ่านเพิ่มเติม คลิก https://www.thaigov.go.th/news/contents/details/49320
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-Cabinet approves purchase of additional 9,998,820 doses of Pfizer vaccines
วันอังคารที่ 31 สิงหาคม 2564
Cabinet approves purchase of additional 9,998,820 doses of Pfizer vaccines
Cabinet approves purchase of additional 9,998,820 doses of Pfizer vaccines
August 30, 2021,Government Spokesperson Thanakorn Wangboonkongchanadisclosed that the cabinet, in its meeting on August 30, 2021, approved the budget of4.745 billion Baht for theprocurement of9,998,820doses of COVID-19 Pfizer vaccines to be given to 6 target groups, namely,children (12-17 years of age),pregnant women (12 weeks and over), medical personnel and frontline public health workers (forbooster doses), the elderlies andthose with 7 underlying non-communicable diseases,foreign residents in Thailand (especiallythe elderliesandthose with 7 underlying non-communicable diseases), and people who need Pfizer vaccination before going abroad, such asstudents, athletes,diplomats, etc.However, the target groups may be adjusted according to the emerging situation.
According to the Government Spokesperson, the cabinet has earlier approved the budget of22.990 billion Baht foracquisition of 80 million doses of COVID-19 vaccines, comprisingAstraZeneca(61 million doses), Sinovac (19 million doses), and Pfizer (19 million doses).With the procurement oftheadditional 9.9 million dosesof Pfizer, the Government’s target to acquire at least 100 million doses of COVID-19 vaccine within 2021 would be accomplished.
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” เตรียมลงพื้นที่เพื่อตรวจราชการติดตามการขับเคลื่อนแผนงานตามนโยบายของรัฐบาล ณ จังหวัดเชียงใหม่ ในวันพุธที่ 29 มิถุนายน นี้
วันอาทิตย์ที่ 26 มิถุนายน 2565
โฆษกรัฐบาลเผย “นายกฯ” เตรียมลงพื้นที่เพื่อตรวจราชการติดตามการขับเคลื่อนแผนงานตามนโยบายของรัฐบาล ณ จังหวัดเชียงใหม่ ในวันพุธที่ 29 มิถุนายน นี้
โฆษกรัฐบาลเผย “นายกฯ” เตรียมลงพื้นที่เพื่อตรวจราชการติดตามการขับเคลื่อนแผนงานตามนโยบายของรัฐบาล ณ จังหวัดเชียงใหม่ ในวันพุธที่ 29 มิถุนายน นี้
วันที่ 26 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะเตรียมลงพื้นที่จังหวัดเชียงใหม่ เพื่อตรวจราชการติดตามการขับเคลื่อนแผนงานตามนโยบายของรัฐบาล ในวันที่พุธที่ 29 มิถุนายน 2565 โดยมีกําหนดการ ดังนี้
ช่วงเช้า นายกรัฐมนตรีตรวจเยี่ยมติดตามความคืบหน้าโครงการเพิ่มปริมาณน้ําในอ่างเก็บน้ําเขื่อนแม่กวงอุดมธารา ซึ่งกรมชลประทาน ได้รับการจัดสรรงบประมาณในการดําเนินโครงการเพิ่มปริมาณน้ําเขื่อนแม่กวงอุดมธารา แบ่งการดําเนินการเป็น 2 ระยะ ได้แก่ 1) อุโมงค์ส่งน้ํา ช่วงลําน้ําแม่แตงไปยังอ่างเก็บน้ําเขื่อนแม่งัดสมบูรณ์ชล และ 2) อุโมงค์ส่งน้ําช่วงอ่างเก็บน้ําเขื่อนแม่งัดสมบูรณ์ชลไปยังอ่างเก็บน้ําเขื่อนแม่กวงอุดมธารา เพื่อแก้ไขปัญหาที่เกิดจากการขาดแคลนน้ําที่มีแนวโน้มเพิ่มขึ้นอย่างต่อเนื่อง จากการเติบโตด้านการท่องเที่ยว ภาคอุตสาหกรรม และการขยายตัวของชุมชน ระยะทางรวมประมาณ 49 กิโลเมตร ปัจจุบันมีความก้าวหน้าโครงการ ร้อยละ 68.81 จากนั้น นายกรัฐมนตรีจะเป็นประธานในพิธี FTI Expo 2022 – Shaping the Future Industry ณ ศูนย์ประชุมและแสดงสินค้านานาชาติฯ จังหวัดเชียงใหม่ ซึ่งสภาอุตสาหกรรมแห่งประเทศไทยได้ร่วมมือกับหน่วยงานที่เกี่ยวข้องในการจัดงาน ระหว่างวันที่ 29 มิ.ย. – 3 ก.ค. 2565 เพื่อเป็นการแสดงศักยภาพและยกระดับความก้าวหน้าของภาคอุตสาหกรรมเป้าหมาย ภายใต้แนวคิด BCG เพื่อขานรับนโยบายของรัฐบาลในการเปิดประเทศหลังวิกฤตการณ์โควิด-19 และภาวะเศรษฐกิจโลกที่ชะลอตัว รวมทั้งเป็นการจุดประกายการเปลี่ยนแปลงครั้งใหญ่ของอุตสาหกรรมไทยในบริบทโลกที่เปลี่ยนแปลงไป
ช่วงบ่าย นายกรัฐมนตรีเยี่ยมชมผลการดําเนินงานพัฒนาทักษะด้านโค้ดดิ้ง (Coding) ให้แก่เยาวชน ณ โรงเรียนวัดเวฬุวัน ตําบลหนองผึ้ง อําเภอสารภี ถือเป็นนโยบายพัฒนากําลังคนด้านดิจิทัล ซึ่งสํานักงานส่งเสริมเศรษฐกิจดิจิทัล (DEPA) ได้ร่วมมือกับหน่วยงานที่เกี่ยวข้องในการดําเนินโครงการ Coding Thailand ซึ่งเป็นโครงการแพลตฟอร์มออนไลน์ระดับประเทศ มีวัตถุประสงค์เพื่อเพิ่มทักษะและบ่มเพาะเยาวชนสู่การเป็นผู้มีทักษะด้านเทคโนโลยีและนวัตกรรมดิจิทัลในอนาคต เสร็จแล้ว นายกรัฐมนตรีจะเดินทางต่อไปยังเทศบาลแม่เหียะ เพื่อเยี่ยมชมการพลิกโฉมระบบการบริหารและบริการสาธารณะขององค์กรปกครองส่วนท้องถิ่นโดยใช้เทคโนโลยีดิจิทัล ซึ่งเทศบาลเมืองแม่เหียะ อําเภอเมืองเชียงใหม่ ได้มีการดําเนินการวิจัยและพัฒนา เพื่อยกระดับการบริหารในมิติต่าง ๆ อาทิ Dashboard ข้อมูลการให้บริการประชาชนของฝ่ายต่าง ๆ การให้บริการในระบบ Online ระบบข้อมูลสนับสนุนการบริหารงานของผู้บริหาร การจัดทําแผนที่ 3D Model และการดําเนินการของศูนย์บริการเป็นเลิศ จนเกิดเป็น แม่เหียะโมเดล นับตั้งแต่ปี พ.ศ. 2563 จนถึงปัจจุบัน
รัฐบาลไทย-ข่าวทำเนียบรัฐบาล-การทางพิเศษแห่งประเทศไทย ยกเว้นการเก็บค่าผ่านทางพิเศษ 3 สายทาง ในวันหยุดราชการประจำปี ระหว่างวันที่ 13 - 14 กรกฎาคม 2565
วันอังคารที่ 12 กรกฎาคม 2565
การทางพิเศษแห่งประเทศไทย ยกเว้นการเก็บค่าผ่านทางพิเศษ 3 สายทาง ในวันหยุดราชการประจําปี ระหว่างวันที่ 13 - 14 กรกฎาคม 2565
...
การทางพิเศษแห่งประเทศไทย (กทพ.) กระทรวงคมนาคม ยกเว้นการเก็บค่าผ่านทางพิเศษ รวม 3 สายทาง ตั้งแต่เวลา 00.01 น. ของวันที่ 13 กรกฎาคม 2565 ถึงเวลา 24.00 น. ของวันที่ 14 กรกฎาคม 2565 ดังนี้ 1) ทางพิเศษเฉลิมมหานคร จํานวน 19 ด่าน 2) ทางพิเศษศรีรัช จํานวน 31 ด่าน และ 3) ทางพิเศษอุดรรัถยา จํานวน 10 ด่าน ในวันพุธที่ 13 กรกฎาคม 2565 (วันอาสาฬหบูชา) และวันพฤหัสบดีที่ 14 กรกฎาคม 2565 (วันเข้าพรรษา) ตั้งแต่เวลา 00.01 น. ของวันพุธ จนถึง 24.00 น. ของวันพฤหัสบดี รวมจํานวน 2 วัน ซึ่งเป็นวันหยุดราชการประจําปีตามประกาศสํานักนายกรัฐมนตรี ตามที่ กทพ. บริษัท ทางด่วนและรถไฟฟ้ากรุงเทพ จํากัด (มหาชน) (BEM) และบริษัททางด่วนกรุงเทพเหนือ จํากัด (NECL) ร่วมปฏิบัติตามเงื่อนไขสัญญาสัมปทานโครงการระบบทางด่วนขั้นที่ 2 (ทางพิเศษศรีรัชรวมถึงส่วน D) และสัญญาโครงการทางด่วนสายบางปะอิน - ปากเกร็ด (ทางพิเศษอุดรรัถยา) ฉบับแก้ไขใหม่ เพื่อเป็นการอํานวยความสะดวกในการเดินทางของประชาชนในวันหยุดสอบถามรายละเอียดเพิ่มเติมได้ที่ศูนย์บริการข้อมูลผู้ใช้ทางพิเศษ EXAT Call Center โทร. 1543 นอกจากนี้ผู้ใช้ทางพิเศษสามารถดาวน์โหลด Application : EXAT Portal เพื่อตรวจสอบยอดเงินคงเหลือและการใช้บัตร Easy Pass รับข่าวสารโปรโมชันและสิทธิประโยชน์ และสามารถเรียกใช้งาน Application อื่น ๆ ของ กทพ. อาทิ EXAT Traffic อีกทั้งยังสามารถขอความช่วยเหลือฉุกเฉิน (SOS) ได้อีกช่องทางหนึ่งด้วย
รัฐบาลไทย-ข่าวทำเนียบรัฐบาล-"จิตอาสา สำนักงานปลัดกระทรวงกลาโหม เราทำความ ดี ด้วยหัวใจ"
วันศุกร์ที่ 26 พฤศจิกายน 2564
"จิตอาสา สํานักงานปลัดกระทรวงกลาโหม เราทําความ ดี ด้วยหัวใจ"
"จิตอาสา สํานักงานปลัดกระทรวงกลาโหม เราทําความ ดี ด้วยหัวใจ"
รัฐบาลไทย-ข่าวทำเนียบรัฐบาล-ปลัดเกษตรฯ ตรวจเยี่ยมโครงการประตูระบายน้ำในลำน้ำปิง จังหวัดเชียงใหม่ พร้อมให้กำลังใจ จนท. กระทรวงเกษตรฯ พื้นที่ 17 จังหวัดภาคเหนือ
วันพุธที่ 10 สิงหาคม 2565
ปลัดเกษตรฯ ตรวจเยี่ยมโครงการประตูระบายน้ําในลําน้ําปิง จังหวัดเชียงใหม่ พร้อมให้กําลังใจ จนท. กระทรวงเกษตรฯ พื้นที่ 17 จังหวัดภาคเหนือ
ปลัดเกษตรฯ ตรวจเยี่ยมโครงการประตูระบายน้ําในลําน้ําปิง จังหวัดเชียงใหม่ พร้อมให้กําลังใจ จนท. กระทรวงเกษตรฯ พื้นที่ 17 จังหวัดภาคเหนือ สนองนโยบายกระทรวงเกษตรฯ อย่างเข้มแข็ง
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังลงพื้นที่ตรวจราชการโครงการประตูระบายน้ําในลําน้ําปิง อําเภอเมืองเชียงใหม่ จังหวัดเชียงใหม่ โดยมีคณะผู้บริหารกระทรวงเกษตรฯ และหัวหน้าส่วนราชการกระทรวงเกษตรฯ ในพื้นที่ 17 จังหวัดภาคเหนือ เข้าร่วม ว่า ปัจจุบันโครงการประตูระบายน้ําในลําน้ําปิง สามารถควบคุมการเปิดปิดบานระบายน้ําด้วยระบบอัตโนมัติที่เชื่อมโยงกับข้อมูลปริมาณน้ํา และสามารถระบายน้ําได้สูงสุด 1,200 ลบ.ม.ต่อวินาที ซึ่งมีค่าความปลอดภัยคิดเป็น 1.5 เท่า ของอัตราการระบายน้ําสูงสุดของลําน้ําปิงเมื่อขุดลอกปรับแต่งลําน้ําทั้งด้านเหนือและด้านท้ายประตูระบายน้ํา ที่ 800 ลบ.ม.ต่อวินาที ซึ่งช่วยบรรเทาปัญหาการเกิดอุทกภัยในเขตเมืองเชียงใหม่ ที่สร้างความเสียหายต่อพื้นที่ย่านธุรกิจการค้าและพื้นที่พักอาศัย ซึ่งมีพื้นที่ที่เคยเกิดน้ําท่วมประมาณ 44,400 ไร่ ประกอบด้วยพื้นที่ฝั่งตะวันออก 37,300 ไร่ และพื้นที่ฝั่งตะวันตก 7,100 ไร่นอกจากนี้ ประตูระบายน้ําดังกล่าวฯ ยังทําหน้าที่ส่งน้ําให้กับฝายท่าศาลา พื้นที่กว่า 10,000 ไร่ ฝายหนองผึ้ง พื้นที่ 5,200 ไร่ และฝายวังตาล พื้นที่ 8,100 ไร่ และยังบรรเทาปัญหาน้ําเสียในแม่น้ําปิง โดยการระบายน้ําเสียและตะกอนที่ตกทับถมอยู่บริเวณท้องน้ําให้ไหลไปทางด้านท้าย เป็นการถ่ายเท และหมุนเวียนน้ํา ทําให้คุณภาพในแม่น้ําปิงดีขึ้น เกษตรกรสามารถกลับมาทําประมงได้อีกครั้ง
ทั้งนี้ ในช่วงระหว่างเดือนสิงหาคม ถึงเดือนพฤศจิกายน 2548 เกิดอุทกภัยจากภาวะน้ําในแม่น้ําปิงเอ่อล้นตลิ่งเข้าท่วมตัวเมืองเชียงใหม่ จํานวน 5 ครั้ง ส่งผลให้เกิดความเสีบหายทางเศรษฐกิจครั้งใหญ่โดยเมื่อวันที่ 25 สิงหาคม 2548 หลังจากเกิดน้ําท่วมครั้งที่ 1 พระบาทสมเด็จพระเจ้าอยู่หัว รัชกาลที่ 9 ทรงพระราชทานพระราชดําริ ณ วังไกลกังวล อําเภอหัวหิน จังหวัดประจวบคีรีขันธ์ ในเรื่องปัญหาน้ําท่วมที่จังหวัดเชียงใหม่ ความว่า "โดยสภาพลําน้ําแม่ปิง มีการบุกรุก และลําน้ําแคบ นอกจากนั้นยังมีฝายหินทิ้งเป็นระยะๆ ทําให้น้ําไหลไม่สะดวก จะต้องปรับปรุงสภาพลําน้ําให้โล่ง และทําอาคารบังคับน้ําหรือประตูระบายน้ําที่ฝายแทน เพื่อให้น้ําไหลสะดวกในฤดูฝน และสามารถยกน้ําไปใช้ในการเกษตรได้ในฤดูแล้ง"จากพระราชดําริข้างต้น ส่งผลให้เกิดมาตรการแก้ไขปัญหาน้ําท่วมในเขตตัวเมืองเชียงใหม่และเขตใกล้เคียงขึ้น โดยโครงการประตูระบายน้ําในลําน้ําปิง เป็นหนึ่งในสามของมาตรการแก้ไขปัญหาน้ําท่วมในเขตตัวเมืองเชียงใหม่ ตามมติคณะรัฐมนตรี เมื่อวันที่ 7 กุมภาพันธ์ 2549 โดยมีการก่อสร้างอาคารประตูระบายน้ํา ควบคุมระดับน้ําอัตโนมัติ บันไดปลาโจร และอาคารท่อส่งน้ําปากคลองจํานวน 3 แห่ง ส่งน้ําให้กับพื้นที่ส่งน้ําฝายท่าศาลา ฝายหนองผึ้ง และฝายท่าวังตาล
“วันนี้นอกจากตนได้ลงพื้นที่มาตรวจเยี่ยมการดําเนินงานของโครงการประตูระบายน้ําในน้ําปิงแล้ว ยังตั้งใจมาให้กําลังใจเจ้าหน้าที่ทุกภาคส่วนของกระทรวงเกษตรฯ ที่ปฏิบัติราชการอยู่ในพื้นที่ 17 จังหวัดภาคเหนือ โดยเฉพาะหลังการลงพื้นที่ในครั้งนี้ ได้เห็นการดําเนินงานตามนโยบายของกระทรวงเกษตรและสหกรณ์ที่เป็นไปอย่างดีเยี่ยม ต้องขอบคุณเจ้าหน้าที่ทุกท่านอีกครั้ง” ดร.ทองเปลว กล่าว
รัฐบาลไทย-ข่าวทำเนียบรัฐบาล-รมช.ประภัตร เปิดโครงการรณรงค์การป้องกันและควบคุมโรคลัมปี – สกิน จังหวัดลำพูน ชื่นชมการบริหารจัดการในพื้นที่ รับมือสถานการณ์ได้อย่างดีเยี่ยม
วันอาทิตย์ที่ 27 มิถุนายน 2564
รมช.ประภัตร เปิดโครงการรณรงค์การป้องกันและควบคุมโรคลัมปี – สกิน จังหวัดลําพูน ชื่นชมการบริหารจัดการในพื้นที่ รับมือสถานการณ์ได้อย่างดีเยี่ยม
รมช.ประภัตร เปิดโครงการรณรงค์การป้องกันและควบคุมโรคลัมปี – สกิน จังหวัดลําพูน ชื่นชมการบริหารจัดการในพื้นที่ รับมือสถานการณ์ได้อย่างดีเยี่ยม เผยกระทรวงเกษตรเร่งเตรียมมาตรการรับมือสถานการณ์ลําไยภาคเหนือเดือนสิงหาคม
27 มิ.ย.64 - นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่ศูนย์รวบรวมนม บริษัท เชียงใหม่เฟรซมิลค์ อําเภอบ้านโฮ่ง จังหวัดลําพูน เป็นประธานพิธีเปิดโครงการรณรงค์การป้องกันและควบคุมโรคลัมปี - สกิน (Lumpk Skin Disesae)ในโค - กระบือ พร้อมมอบเวชภัณฑ์อาหารสัตว์ ยารักษาสัตว์ป่วยตามอาการ ยากําจัดแมลง และหญ้าแห้งอาหารสัตว์ ให้กับเกษตรกรที่ได้รับผลกระทบในพื้นที่ และเยี่ยมชมศึกษาดูงานระบบSmart Daity Farmerของฟาร์มโคนม บริษัท เชียงใหม่เฟรชมิลค์ จํากัด โดยมีนายวรยุทธ เนาวรัตน์ ผู้ราชการจังหวัดลําพูน นายสุรเดช สมิเปรม รองอธิบดีกรมปศุสัตว์ หัวหน้าส่วนราชการในพื้นที่ ตลอดจนผู้นําภาคประชาชนเข้าร่วม
"จังหวัดลําพูน มีประชาการโคเนื้อ35,720 ตัว โคนม 25,694 ตัว กระบือ 4,401 ตัว รวมกว่า 65,815 ตัว สําหรับสถานการณ์การระบาดของโรคลัมปี - สกินในพื้นที่นั้น มีสัตว์ติดเชื้อแล้ว 16 ตัว ยังไม่มีรายงานสัตว์เสียชีวิตในพื้นที่ นับว่าเป็นเรื่องที่ต้องชื่นชม ทั้งหน่วยงานภาครัฐและภาคเกษตรกร ที่ช่วยกันป้องกันและเฝ้าระวัง จนได้ผลเป็นที่น่าพอใจเป็นอย่างยิ่ง นอกจากนี้ กระทรวงเกษตรและสหกรณ์ กําลังพิจารณาดําเนินการของบกลาง และจะนําเข้าครม. โดยเร็วที่สุด เพื่อให้กรมปศุสัตว์มีงบประมาณในการสั่งซื้อวัคซีนเพิ่มอีก 5 ล้านโดส เพื่อใช้ในการควบคุมโรคลัมปี – สกิน" รมช.ประภัตร กล่าว
รมช.ประภัตรยังได้แนะนําโครงการเงินกู้อัตราดอกเบี้ยต่ํา ล้านละร้อย โดยเกษตรกรต้องรวมกลุ่มให้ได้ 7 คน จัดตั้งเป็นวิสาหกิจชุมชน ทําเกษตรกรรม โดยมีตลาดรองรับผลผลิต ก็สามารถยื่นกู้กับธนาคารเพื่อการเกษตรและสหกรณ์การเกษตร (ธกส.) วงเงินกู้สูงสุด 10 ล้านบาท โดยไม่ต้องมีหลักทรัพย์ ระยะเวลากู้ 3 ปี หากเกษตรกรสนใจโครงการดังกล่าว สามารถติดต่อขอคําแนะนําเพิ่มเติมได้ที่สํานักงานปศุสัตว์หรือธกส. ในพื้นที่
นอกจากนี้ รมช.ประภัตรยังได้แสดงความเป็นห่วงถึงสถานการณ์ผลผลิตลําไยในพื้นที่ภาคเหนือ ที่กําลังจะถึงฤดูเก็บเกี่ยวใหญ่ในเดือนสิงหาคม ซึ่งคาดการณ์ว่าจะมีลําไยออกสู่ตลาดกว่า 1,000,000 ตัน โดยเฉพาะจังหวัดลําพูน มีปริมาณผลผลิตทั้งในฤดูและนอกฤดูกว่า 330,000 ตัน ซึ่งราคา ณ ปัจจุบัน ลําไยสดช่อ รับซื้ออยู่ที่ราคา 43 - 10 บาท/กิโลกรัม ลําไยรูดร่วง รับซื้ออยู่ที่ราคา 19 - 1 บาท/กิโลกรัม ถือว่าขณะนี้ยังไม่ได้รับผลกระทบจากปัญหาราคารับซื้อมากนัก โดยขณะนี้ทางจังหวัดลําพูนได้มีการประชุมหารือในการกําหนดแนวทางร่วมกับกระทรวงพาณิชย์แล้ว ในส่วนของภาพรวมทั้งหมด กระทรวงเกษตรและสหกรณ์ กําลังเร่งเตรียมแผนรับมือให้เป็นรูปธรรม และเตรียมผลักดันผู้ประกอบการหน้าใหม่ ที่มีตลาดในการส่งออก ให้เข้ามามีบทบาทในการรับซื้อมากขึ้น เพื่อให้เกิดการแข่งขันในกลุ่มพ่อค้าที่รับซื้อลําไย ซึ่งจะส่งผลต่อราคารับซื้อภายในประเทศอย่างแน่นอน
รัฐบาลไทย-ข่าวทำเนียบรัฐบาล-ปศุสัตว์เตือนเฝ้าระวัง "ไข้หวัดนกชนิด H5N6" ระบาดในคน หลังจีนพบผู้ติดเชื้อเพิ่มขึ้น
วันพุธที่ 19 มกราคม 2565
ปศุสัตว์เตือนเฝ้าระวัง "ไข้หวัดนกชนิด H5N6" ระบาดในคน หลังจีนพบผู้ติดเชื้อเพิ่มขึ้น
.....
กรมปศุสัตว์ แจ้งเตือนเกษตรกรเฝ้าระวังโรคไข้หวัดนกชนิด H5N6 ในคน หลังประเทศจีนพบผู้ติดเชื้อแล้ว 5 คน ในจํานวนนี้เสียชีวิต 2 คน ขณะเดียวกัน แม้ว่าประเทศไทยไม่พบรายงานการเกิดโรคไข้หวัดนกมานาน 12 ปี แต่ยังคงเตรียมความพร้อม และป้องกันโรคไข้หวัดนกเข้าสู่ประเทศไทยอย่างต่อเนื่อง
.
ล่าสุด ได้จัดให้เจ้าหน้าที่ในพื้นที่เข้าตรวจเยี่ยมเกษตรกรผู้เลี้ยงสัตว์ปีกอย่างใกล้ชิด สุ่มเก็บตัวอย่างสัตว์ปีกในพื้นที่เสี่ยง เข้มงวดการเคลื่อนย้ายสัตว์และซากสัตว์ปีกภายในประเทศ ชะลอการนําเข้าสัตว์และซากสัตว์ปีกจากประเทศที่เกิดโรคไข้หวัดนก ส่วนสัตว์ปีกเลี้ยงในระบบฟาร์มให้เข้มงวดความปลอดภัยทางชีวภาพขั้นสูงสุด
.
พร้อมขอความร่วมมือเกษตรกรสังเกตอาการสัตว์อย่างใกล้ชิด หากพบสัตว์ปีกป่วยตายผิดปกติ อย่านําไปจําหน่ายจ่ายแจก หรือนําไปประกอบอาหารโดยเด็ดขาด ให้แจ้งเจ้าหน้าที่ปศุสัตว์อําเภอ อาสาปศุสัตว์ เจ้าหน้าปศุสัตว์ในพื้นที่ทันที เพื่อตรวจสอบและดําเนินมาตรการควบคุมโรค
.
หากมีข้อสงสัย สอบถามได้ที่สํานักงานปศุสัตว์อําเภอ หรือสํานักงานปศุสัตว์จังหวัดใกล้บ้าน หรือสายด่วนกรมปศุสัตว์ โทร. 06-3225-6888 หรือแจ้งผ่าน Application : DLD 4.0 ตลอด 24 ชั่วโมง
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ศบค. คลายมาตรการควบคุมโควิด-19 ในพื้นที่ควบคุมสูงสุดและเข้มงวด เริ่ม 1 ก.ย. 64
วันศุกร์ที่ 27 สิงหาคม 2564
ศบค. คลายมาตรการควบคุมโควิด-19 ในพื้นที่ควบคุมสูงสุดและเข้มงวด เริ่ม 1 ก.ย. 64
....
ศบค. คลายมาตรการควบคุมโควิด-19 ในพื้นที่ควบคุมสูงสุดและเข้มงวด เริ่ม 1 ก.ย. 64
.
ห้ามออกนอกเคหสถาน 21.00 - 04.00 น.
ระบบขนส่งสาธารณะจํากัดจํานวนผู้โดยสาร ไม่เกิน 75%
ห้ามจัดกิจกรรมรวมคนมากกว่า 25 คน
ร้านอาหาร/เครื่องดื่ม ปิด 20.00 น. ร้านไม่มีเครื่องปรับอากาศนั่งได้ 75% ร้านมีเครื่องปรับอากาศ นั่งได้ 50% และยังงดจําหน่ายและดื่มสุราในร้าน
ศูนย์การค้าเปิดให้บริการจนถึง 20.00 ยกเว้น โรงภาพยนตร์ สปา สวนสนุก ฟิตเนส สระว่ายน้ํา ห้องประชุม ยังไม่เปิดให้บริการ
ร้านตัดผมเปิดได้/ ร้านนวดเปิดเฉพาะนวดเท้า
สถานศึกษาต้องผ่านความเห็นชอบจาก ศธ.
สนามกีฬากลางแจ้ง เปิดได้ไม่เกิน 20.00 น.
**29 จว. ประกอบด้วย กทม. นครปฐม นนทบุรี ปทุมธานี สมุทรปราการ สมุทรสาคร นราธิวาส ปัตตานี ยะลา สงขลา ฉะเชิงเทรา ชลบุรี พระนครศรีอยุธยา นครราชสีมา ระยอง ราชบุรี สระบุรี สุพรรณบุรี กาญจนบุรี ลพบุรี เพชรบูรณ์ ประจวบคีรีขันธ์ ปราจีนบุรี เพชรบุรี ตาก อ่างทอง นครนายก สมุทรสงคราม สิงห์บุรี
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมทางหลวง ดำเนินการปรับเปลี่ยนรูปแบบการเดินรถ บริเวณด่านเก็บเงินค่าธรรมเนียมผ่านทาง ทับช้าง 2
วันอังคารที่ 28 ธันวาคม 2564
กรมทางหลวง ดําเนินการปรับเปลี่ยนรูปแบบการเดินรถ บริเวณด่านเก็บเงินค่าธรรมเนียมผ่านทาง  ทับช้าง 2
เพื่ออํานวยความสะดวกให้ประชาชนผู้ใช้ทางสามารถเดินทางกลับบ้านได้อย่างสะดวกในช่วงเทศกาลปีใหม่นี้
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.)ได้ดําเนินการปรับเปลี่ยนรูปแบบการเดินรถบริเวณด่านเก็บเงินค่าธรรมเนียมผ่านทางทับช้าง 2 มุ่งหน้าบางปะอิน บนทางหลวงพิเศษระหว่างเมืองหมายเลข 9 สายถนนวงแหวนรอบนอก (ถนนกาญจนาภิเษก) ช่วงบางปะอิน - บางพลี เพื่ออํานวยความสะดวกให้ผู้ใช้ทางที่ต้องการเดินทางมุ่งหน้าบางปะอิน รถยนต์ทุกประเภทที่ได้รับอนุญาตให้สัญจรบนมอเตอร์เวย์สามารถวิ่งตรงอย่างต่อเนื่องโดยไม่ต้องเบี่ยงออกช่องทางคู่ขนานด้านนอก โดยมีการปรับเปลี่ยนการเดินรถดังกล่าวตั้งแต่วันที่ 12 ธันวาคม 2564 ที่ผ่านมา ประกอบกับในช่วงวันหยุดเทศกาลปีใหม่ที่มีประชาชนเริ่มทยอยเดินทางกลับภูมิลําเนา ส่งผลให้ปริมาณจราจรหน้าด่านทับช้าง 2 หนาแน่นอย่างมาก จึงได้สั่งการเร่งแก้ไขปัญหาโดยเร่งด่วนเพื่ออํานวยความสะดวกให้ประชาชนผู้ใช้ทางสามารถเดินทางกลับบ้านได้อย่างสะดวกในช่วงเทศกาลปีใหม่นี้
นายธนศักดิ์ วงศ์ธนากิจเจริญ ผู้อํานวยการกองทางหลวงพิเศษระหว่างเมือง ทล. เปิดเผยว่า ที่ผ่านมามีการปรับเปลี่ยนรูปแบบการเดินรถ สําหรับผู้ใช้ทางที่ต้องการออกจากมอเตอร์เวย์มุ่งหน้ารามคําแหง และเสรีไทย จะต้องใช้ด่านเก็บเงินแถวที่ 1 (Stag 1) โดยรับชําระเงินสดในตู้ที่ 1, 2 และ 3 ส่วนระบบบัตรอัตโนมัติ M-Pass หรือ Easy Pass ให้บริการในตู้ที่ 4 และสําหรับผู้ใช้ทางที่ต้องการเดินทางต่อไปบนมอเตอร์เวย์มุ่งหน้าเสรีไทยและบางปะอิน สามารถวิ่งตรงผ่านช่องทางพิเศษตู้ที่ 5 และ 6 ไปยังแถวที่ 2 (Stag 2) เพื่อไปชําระเงินสด ในตู้ที่ 8, 9 และ 10 รวมถึงระบบบัตรอัตโนมัติ M-Pass หรือ Easy Pass ให้บริการในตู้ที่ 11 รวมถึงตู้ที่ 12 ถึง 15 ยังให้บริการตามปกติ แต่เนื่องจากปริมาณจราจรที่หนาแน่นมากขึ้นอย่างต่อเนื่องในช่วงที่ประชาชนเริ่มทยอยเดินทางกลับภูมิลําเนาในช่วงเทศกาลปีใหม่มุ่งหน้าภาคเหนือและภาคอีสาน ส่งผลให้การปรับเปลี่ยนรูปแบบการเดินรถดังกล่าวเกิดปัญหาจราจรติดขัดบริเวณหน้าด่านทับช้าง 2 โดยเฉพาะเวลาเร่งด่วนช่วงเย็น จึงเร่งบรรเทาปัญหาดังกล่าว โดยการยกเลิกช่องพิเศษตู้ที่ 5 และ 6 เป็นการชั่วคราวและจัดให้มีตู้เก็บเงินฯ เพิ่มเติมใน 2 ช่องทางดังกล่าวเพื่อเร่งระบายรถหน้าด่านเก็บเงินโดยเร่งด่วน
ทั้งนี้ ทล. ได้จัดเตรียมเจ้าหน้าที่อํานวยการจราจรหน้าด่าน เจ้าหน้าที่ตํารวจทางหลวง การเพิ่มเจ้าหน้าที่จัดเก็บค่าธรรมเนียมผ่านทางประจําตู้เก็บเงิน การประชาสัมพันธ์เสียงตามสายและเพิ่มป้ายแนะนําช่องทางหน้าด่านเก็บเงินโดยเฉพาะในช่วงเวลาเร่งด่วน เพื่ออํานวยความสะดวกให้ผู้ใช้ทางสามารถผ่านด่านทับช้าง 2 ได้ด้วยความสะดวกและรวดเร็วมากยิ่งขึ้น
สอบถามข้อมูลเพิ่มเติมได้ที่ ทล. Call Center 1586 กด 7 หรือ M-Traffic Mobile Application รวมถึงสมัครใช้บริการระบบ M-Flow หรือ ระบบจัดเก็บค่าธรรมเนียมผ่านทางแบบไม่มีไม้กั้นซึ่งจะเปิดให้บริการเต็มรูปแบบในช่วงต้นปี 2565 ได้ที่เว็บไซต์ www.mflowthai.com / M-Flow Applicationและจุดบริการที่ ทล. กําหนด
รัฐบาลไทย-ข่าวทำเนียบรัฐบาล-ศบค. ปรับพื้นที่เป็นสีเขียวทั่วราชอาณาจักร ให้ถอดหน้ากากได้บางกรณี
วันอังคารที่ 21 มิถุนายน 2565
ศบค. ปรับพื้นที่เป็นสีเขียวทั่วราชอาณาจักร ให้ถอดหน้ากากได้บางกรณี
วันเสาร์ที่ 18 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
ศบค.ปรับสถานการณ์พื้นที่เป็นระดับเฝ้าระวัง สีเขียว ทั่วราชอาณาจักร พร้อมเห็นชอบข้อเสนอเพื่อเปลี่ยนผ่านสู่ระยะหลังการแพร่ระบาด โดยสถานที่ภายนอกอาคาร ที่โล่งแจ้ง ให้ถอดหน้ากากอนามัยได้ตามความสมัครใจ แต่เมื่ออยู่ร่วมกับบุคคลอื่นและไม่สามารถเว้นระยะห่างได้ให้สวมหน้ากากอนามัย ส่วนภายในอาคาร ให้ถอดหน้ากากอนามัยได้เมื่ออยู่คนเดียว หรือ อยู่ร่วมกับบุคคลอื่นในพื้นที่ไม่แออัด การระบายอากาศดี เว้นระยะห่างได้ กรณีทํากิจกรรมที่จําเป็นต้องถอดหน้ากากอนามัย ขอให้ดําเนินการด้วยความระมัดระวังและสวมหน้ากากอนามัยทันทีเมื่อเสร็จกิจกรรม กลุ่ม 608 ที่ไม่ได้รับวัคซีนครบตามเกณฑ์ ผู้ติดเชื้อโควิด-19 ผู้สัมผัสเสี่ยงสูง ให้สวมหน้ากากอนามัยตลอดเวลาเมื่ออยู่ร่วมกับผู้อื่น ทั้งหมดนี้เริ่ม 1 ก.ค.2565 เป็นต้นไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองโฆษกรัฐบาลแจงข้อกฎหมายที่ดิน ไม่ใช่ประโยชน์ที่ดิน 10 ปี ถูกยึดคืนจริงหรือ
วันอาทิตย์ที่ 21 สิงหาคม 2565
รองโฆษกรัฐบาลแจงข้อกฎหมายที่ดิน ไม่ใช่ประโยชน์ที่ดิน 10 ปี ถูกยึดคืนจริงหรือ
รองโฆษกรัฐบาลแจงข้อกฎหมายที่ดิน ไม่ใช่ประโยชน์ที่ดิน 10 ปี ถูกยึดคืนจริงหรือ
วันนี้ 21 สิงหาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงมาตรการภาครัฐที่ต้องการส่งเสริมการใช้ที่ดินให้เกิดประโยชน์ โดยมีประชาชนสอบถามเข้ามาเรื่องกฎหมายการเพิกถอนสิทธิในที่ดินหากเจ้าของปล่อยเป็นที่รกร้างว่างเปล่าเกินกําหนดเวลา 5 ปีติดต่อกัน หรือทอดทิ้งที่ดินไม่ทําประโยชน์ 10 ปีติดต่อกัน ทั้งนี้ กฎหมายดังกล่าวอยู่ในมาตรา 6 แห่งประมวลกฎหมายที่ดิน ใช้บังคับบุคคลใดมีสิทธิในที่ดินตามโฉนดที่ดินหรือหนังสือรับรองการทําประโยชน์ หากบุคคลนั้นทอดทิ้ง ไม่ทําประโยชน์ในที่ดิน หรือปล่อยที่ดินให้เป็นที่ร้างว่างเปล่าเกินกําหนดเวลา ให้ถือว่าเจตนาสละสิทธิในที่ดินเฉพาะส่วนที่ทอดทิ้งไม่ทําประโยชน์ หรือที่ปล่อยให้เป็นที่รกร้างว่างเปล่า เมื่ออธิบดีได้ยื่นคําร้องต่อศาล และศาลได้สั่งเพิกถอนหนังสือแสดงสิทธิในที่ดินดังกล่าว ให้ที่ดินนั้นตกเป็นของรัฐ อย่างไรก็ตาม นับตั้งแต่มีการใช้กฎหมายนี้ เริ่มปี 2522 กรมที่ดิน แจ้งว่ายังไม่เคยมีคําสั่งศาลให้เพิกถอนหนังสือแสดงสิทธิในที่ดินให้ตกเป็นของรัฐแต่อย่างใด
นางสาวรัชดา กล่าวด้วยว่า กระนั้น ประชาชนก็ควรจะปฏิบัติตามกฎหมายถือเป็นดีที่สุด เพื่อให้การใช้ที่ดินเกิดประโยชน์สูงสุด ซึ่งระเบียบกระทรวงมหาดไทย ว่าด้วยการดําเนินการเกี่ยวกับที่ดินที่ถูกทอดทิ้งไม่ทําประโยชน์ หรือปล่อยให้เป็นที่รกร้างว่างเปล่าให้ตกเป็นของรัฐ กําหนดว่า การพิจารณาว่าที่ดินแปลงใดมีผู้ทอดทิ้งไม่ทําประโยชน์ หรือปล่อยให้เป็นที่รกร้างว่างเปล่าให้พิจารณาถึงการทําประโยชน์ เพียงแต่ล้อมรั้วหรือเสียภาษีบํารุงท้องที่ แต่ไม่ทําประโยชน์ ย่อมถือว่าเป็นการทอดทิ้งไม่ทําประโยชน์หรือปล่อยให้เป็นที่รกร้างว่างเปล่า สําหรับที่ดินซึ่งเป็นที่อยู่อาศัยในหมู่บ้านหรือในเมือง แม้จะยังไม่ได้ปลูกบ้านอยู่อาศัยแต่เจ้าของยังมีเจตนาถือเพื่อตนอยู่ ก็ให้ถือว่าที่ดินนั้นเป็นที่ดินที่ได้ทําประโยชน์แล้วโดยสภาพ ซึ่งภายในเดือนมกราคมของทุกปีจังหวัดจะสํารวจว่ามีที่ดินแปลงใดบ้างที่มีผู้ทอดทิ้งไม่ทําประโยชน์ หรือปล่อยให้เป็นที่รกร้างว่างเปล่าเกินกําหนดเวลา
เมื่อจังหวัดทําการสํารวจแล้ว จะทําหนังสือแจ้งให้เจ้าของที่ดินที่ทอดทิ้งไม่ทําประโยชน์หรือปล่อยให้เป็นที่รกร้างว่างเปล่า จัดการหรือเร่งรัดให้มีการทําประโยชน์ภายในเวลา 3 เดือนนับแต่วันที่ได้รับแจ้ง เมื่อครบกําหนดแล้วยังไม่จัดการให้มีการทําประโยชน์ ทางจังหวัดจะตั้งกรรมการเพื่อพิจารณา หากเห็นว่ามีการทอดทิ้งไม่ทําประโยชน์หรือปล่อยที่ดินรกร้างว่างเปล่าเกินกําหนดเวลาจริง ให้จังหวัดทําความเห็นส่งกรมที่ดินเพื่อพิจารณาดําเนินการส่งเรื่องให้อัยการยื่นคําร้องต่อศาลเพื่อให้ศาลสั่งเพิกถอนหนังสือแสดงสิทธิในที่ดินดังกล่าวให้ตกเป็นของรัฐต่อไป
“จึงขอแนะนําให้ประชาชนผู้มีสิทธิในที่ดินได้ตรวจสอบที่ดินและเข้าทําประโยชน์ในที่ดินเพื่อปกป้องและรักษาสิทธิในที่ดินของตนเอง โดยสามารถตรวจสอบรูปแปลงที่ดินผ่าน Application LandsMaps ของกรมที่ดิน ได้ตลอด 24 ชั่วโมง ในส่วนของรัฐบาล หน่วยงานที่เกี่ยวข้องได้เร่งดําเนินการออกเอกสารสิทธิให้ประชาชน เพื่อให้เกิดการใช้ประโยชน์จากที่ดินสูงสุด ด้วยความสมดุล เป็นธรรม และยั่งยืน และต้องโปร่งใสในการให้สิทธิใช้ที่ดินด้วย ตามข้อสั่งการนายกรัฐมนตรี” นางสาวรัชดาฯ กล่าว
.........
รัฐบาลไทย-ข่าวทำเนียบรัฐบาล-สธ.แนะสร้างความอบอุ่นร่างกาย ป้องกันช็อกจากอากาศเย็นจนเสียชีวิต เตือนยิ่งดื่มคลายหนาวยิ่งเสี่ยง
วันเสาร์ที่ 22 มกราคม 2565
สธ.แนะสร้างความอบอุ่นร่างกาย ป้องกันช็อกจากอากาศเย็นจนเสียชีวิต เตือนยิ่งดื่มคลายหนาวยิ่งเสี่ยง
โฆษกกระทรวงสาธารณสุข เตือนภาวะช็อกจากอากาศหนาว "ไฮโปเทอร์เมียร์" หลังเริ่มพบผู้เสียชีวิตในพื้นที่อากาศหนาวเย็นลง แนะ 6 วิธีปฏิบัติต้านหนาว เน้นสร้างความอบอุ่นร่างกาย ห้ามดื่มสุราคลายหนาว
โฆษกกระทรวงสาธารณสุข เตือนภาวะช็อกจากอากาศหนาว "ไฮโปเทอร์เมียร์" หลังเริ่มพบผู้เสียชีวิตในพื้นที่อากาศหนาวเย็นลง แนะ 6 วิธีปฏิบัติต้านหนาว เน้นสร้างความอบอุ่นร่างกาย ห้ามดื่มสุราคลายหนาว เพราะยิ่งดื่มยิ่งสูญเสียความร้อนในร่างกาย จนอุณหภูมิร่างกายต่ําและเสียชีวิตได้
วันนี้ (22 มกราคม 2565) นพ.รุ่งเรือง กิจผาติ ที่ปรึกษาระดับกระทรวง และโฆษกกระทรวงสาธารณสุข กล่าวถึงกรณีพบผู้เสียชีวิตจากอากาศหนาวเย็นฉับพลันว่า ช่วงนี้เริ่มมีอากาศกลับมาหนาวเย็นในหลายพื้นที่ โดยเฉพาะภาคเหนือและภาคตะวันออกเฉียงเหนือ และพบว่ามีประชาชนบางส่วนดื่มเครื่องดื่มแอลกอฮอล์เพราะเชื่อว่าจะทําให้ร่างกายอบอุ่น คลายหนาวและลดความปวดเมื่อย ซึ่งเป็นความเข้าใจที่ผิด เนื่องจากฤทธิ์ของแอลกอฮอล์จะทําให้ผู้ดื่มมีความรู้สึกอบอุ่นขึ้นเพียงชั่วครู่จากการที่หลอดเลือดฝอยขยายตัว และจะเป็นช่องทางระบายความร้อนออกจากร่างกาย ยิ่งดื่มแอลกอฮอล์มาก ความร้อนก็จะถูกระบายออกจากร่างกายมากขึ้น ทําให้เกิดภาวะอุณหภูมิในร่างกายต่ําลงกว่าปกติ หรือ "ไฮโปเทอร์เมีย (hypothermia)" ซึ่งทําให้เกิดความเสียหายต่ออวัยวะในร่างกาย นอกจากนี้ การดื่มแอลกอฮอล์ยังเป็นสาเหตุของการการเกิดอุบัติเหตุบนท้องถนนทําให้สูญเสียชีวิตและทรัพย์สินด้วย
"หากดื่มแอลกอฮอล์ในปริมาณมากจะกดประสาทส่วนกลางทําให้เกิดอาการง่วง ซึม หลับไปท่ามกลางอากาศหนาวเย็น และหากมีเครื่องนุ่งห่มให้ความอบอุ่นไม่เพียงพอ จะเสี่ยงต่อการเสียชีวิตได้สูง เนื่องจากเมื่อร่างกายสัมผัสอากาศเย็นเป็นเวลานาน เลือดจะหนืดขึ้น ส่งผลต่อการไหลเวียนไปยังอวัยวะต่างๆ ทําให้ขาดออกซิเจน หัวใจจะทํางานหนักเพื่อสูบฉีดเลือดไปเลี้ยงส่วนต่างๆ ของร่างกาย อาจทําให้ช็อกและเสียชีวิตได้"นพ.รุ่งเรืองกล่าว
นพ.รุ่งเรืองกล่าวต่อว่า กระทรวงสาธารณสุขขอแนะนํา 6 วิธีปฏิบัติตนในภาวะอากาศหนาว ดังนี้ 1.ดูแลสุขภาพร่างกายให้แข็งแรงด้วยการรับประทานอาหารครบ 5 หมู่ ดื่มน้ําอุ่มช่วยปรับสมดุลร่างกาย ออกกําลังกายสม่ําเสมอกระตุ้นให้ร่างกายได้รับความอบอุ่นภายใน ไม่ควรอาบน้ําอุ่นบ่อยเกินไป อาจทําให้ผิวแห้งเสีย และทาผลิตภัณฑ์รักษาความชุ่มชื่นของผิว 2.เตรียมเครื่องนุ่งห่มกันหนาวให้พร้อมและทําความสะอาดเสื้อผ้าหรือผ้าห่ม โดยเฉพาะเสื้อผ้ามือสองให้แช่ด้วยน้ํายาฆ่าเชื้อหรือต้ม เพื่อป้องกันโรคผิวหนัง 3.งดดื่มสุราหรือเครื่องดื่มแอลกอฮอล์ทุกชนิดในช่วงภาวะอากาศหนาว เนื่องจากเป็นปัจจัยเสริมสําคัญทําให้เสี่ยงต่อการเสียชีวิตในช่วงอากาศหนาวได้ 4.ระมัดระวังและสังเกตอาการผู้ป่วยที่กินยาบางชนิด เช่น ยากล่อมประสาท ยารักษาอาการชัก ที่มีผลทําให้อุณหภูมิร่างกายลดต่ําลง 5.ในช่วงอากาศหนาวอาจทําให้เกิดโรคติดเชื้อได้ง่าย โดยเฉพาะโรคติดต่อทางเดินอาหารและน้ํา และโรคทางเดินหายใจ ซึ่งขณะนี้มีการระบาดของโรคโควิด 19 จึงเน้นย้ําป้องกันตนเองสูงสุดตลอดเวลา ใส่หน้ากาก ล้างมือ เว้นระยะห่าง กินร้อน ช้อนกลางส่วนตัว และ 6.หมั่นดูแลรักษาร่างกายให้อบอุ่นอยู่เสมอ และอาศัยอยู่ในที่อบอุ่นสามารถป้องกันลมหนาวอย่างเหมาะสม
************************************** 22 มกราคม 2565
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม นำความใยจากนายกฯ สั่งตั้งศูนย์ช่วยเหลือผู้ประสบอุทกภัยภาคใต้ตอนล่าง
วันอังคารที่ 21 ธันวาคม 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม  นําความใยจากนายกฯ สั่งตั้งศูนย์ช่วยเหลือผู้ประสบอุทกภัยภาคใต้ตอนล่าง
เนื่องจากความกดอากาศต่ํากําลังแรงปกคลุมประเทศมาเลเซีย
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยว่าท่านพลเอกประยุทธ์ จันทร์โอชา นายกรัฐมนตรีมีความเป็นห่วงถึงสถานการณ์อุทกภัยพื้นที่ภาคใต้ตอนล่าง เนื่องจากความกดอากาศต่ํากําลังแรงปกคลุมประเทศมาเลเซีย ทําให้ภาคใต้ตอนล่างมีฝนตกหนัก ถึงหนักมากบางแห่ง ในช่วงวันที่ 17-19 ธ.ค.64 ส่งผลให้เกิดน้ําท่วมฉับพลัน น้ําป่าไหลหลาก และน้ําล้นตลิ่งในพื้นที่ 3 จังหวัด ได้แก่ ยะลา นราธิวาส และสงขลา รวม 7 อําเภอ 21 ตําบล 52 หมู่บ้าน ประชาชนได้รับผลกระทบ 499 ครัวเรือน
ตนได้สั่งการให้กรมเจ้าท่าโดยสํานักงานเจ้าท่าภูมิภาคที่ 4 ตั้งศูนย์ช่วยเหลือผู้ประสบอุทกภัยพื้นท่ีจังหวัดสงขลา ปัตตานี ยะลา และนราธิวาส รวมทั้งสิ้น 4 ศูนย์ เจ้าหน้าที่ประจําศูนย์ช่วยเหลือฯ รวม 24 นาย รถยนต์ 13 คัน เรือ 7 ลํา พร้อมจัดเตรียมถุงยังชีพในเบื้องต้นจํานวน 130 ชุด น้ําดื่ม 15,600 ขวด โดยให้ประสานกับหน่วยงานราชการที่เกี่ยวข้อง และองค์กรปกครองส่วนท้องถิ่น เพื่อนําเรือพระราชทาน ถุงยังชีพและน้ําดื่ม เร่งเข้าให้ความช่วยเหลือผู้ประสบอุทกภัยในพื้นที่แล้ว
รัฐบาลไทย-ข่าวทำเนียบรัฐบาล-นายก ห่วงหญิงตั้งครรภ์ สั่ง รมว.เฮ้ง ขอความร่วมมือนายจ้างให้ลูกจ้างหญิงผู้ประกันตน ม.33 ที่ตั้งครรภ์ ได้ฉีดวัคซีนเร่งด่วน ลดผลกระทบโควิด
วันเสาร์ที่ 21 สิงหาคม 2564
นายก ห่วงหญิงตั้งครรภ์ สั่ง รมว.เฮ้ง ขอความร่วมมือนายจ้างให้ลูกจ้างหญิงผู้ประกันตน ม.33 ที่ตั้งครรภ์ ได้ฉีดวัคซีนเร่งด่วน ลดผลกระทบโควิด
รัฐมนตรีว่าการกระทรวงแรงงาน ขอความร่วมมือให้นายจ้างดูแลสุขภาพลูกจ้างหญิงตั้งครรภ์ ตามแนวปฏิบัติในการดูแลสุขภาพหญิงตั้งครรภ์ในสถานการณ์การแพร่ระบาดของโรคโควิด-19
เมื่อวันที่ 21 สิงหาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ตามประกาศกระทรวงแรงงาน ลงวันที่ 19 สิงหาคม 2564 กระทรวงแรงงาน ได้ขอความร่วมมือให้นายจ้างดูแลสุขภาพลูกจ้างหญิงตั้งครรภ์ ตามแนวปฏิบัติในการดูแลสุขภาพหญิงตั้งครรภ์ในสถานการณ์การแพร่ระบาดของโรคโควิด-19 ที่กรมอนามัย กระทรวงสาธารณสุขกําหนด ซึ่งแนะนําให้หญิงตั้งครรภ์ผู้ประกันตนมาตรา 33 ได้รับการฉีดวัคซีน เพื่อป้องกันและลดความรุนแรงของโรคโควิด -19 นั้น ซึ่งรัฐบาล โดยท่านนายกรัฐมนตรี พล.อ.ประยุทธ์ จันทร์โอชา และกระทรวงแรงงาน ภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยพี่น้องผู้ใช้แรงงานจากการแพร่ระบาดของโควิด-19 และกําหนดให้การฉีดวัคซีนเป็นวาระแห่งชาตินั้น โดยเฉพาะลูกจ้างหญิงที่ตั้งครรภ์ซึ่งเป็นผู้ประกันตนมาตรา 33 ควรได้รับการฉีดวัคซีนครบทุกคนก่อน ผมจึงได้มอบหมายให้ผู้อํานวยการสํานักงานประกันสังคม กรุงเทพมหานครพื้นที่ 1-12 และสํานักงานประกันสังคมจังหวัดทุกจังหวัดที่มีจุดฉีดวัคซีนให้แก่ผู้ประกันตนมาตรา 33 เร่งประชาสัมพันธ์ขอความร่วมมือให้นายจ้างเชิญชวนและให้แนะนําแก่ลูกจ้างหญิงที่ตั้งครรภ์ เข้ารับบริการฉีดวัคซีน พร้อมทั้งส่งรายชื่อมายังสํานักงานประกันสังคม เพื่อดูแลบริหารจัดการให้ลูกจ้างหญิงที่ตั้งครรภ์ได้รับการฉีดวัคซีนเป็นกลุ่มเร่งด่วนในแต่ละจุดฉีด
ทั้งนี้ สํานักจัดระบบบริการทางการแพทย์ สํานักงานประกันสังคมอยู่ระหว่างดําเนินการออกหนังสือเพื่อแจ้ง สํานักงานประกันสังคมกรุงเทพมหานครพื้นที่ 1-12 และสํานักงานประกันสังคมจังหวัดทุกจังหวัดที่เกี่ยวข้องดําเนินการต่อไป สามารถติดต่อสอบถามเพิ่มเติมได้ที่สายด่วน 1506 ให้บริการตลอด 24 ชั่วโมง
รัฐบาลไทย-ข่าวทำเนียบรัฐบาล-​ผู้ตรวจฯ วีระกิตติ์ เป็นประธานเปิดกิจกรรมสัมมนาสรุปผลการดำเนินโครงการเพิ่มขีดความสามารถในการเเข่งขันผู้ประกอบการ SMEs ตามกรอบแนวคิด BCG Model
วันศุกร์ที่ 25 มีนาคม 2565
​ผู้ตรวจฯ วีระกิตติ์ เป็นประธานเปิดกิจกรรมสัมมนาสรุปผลการดําเนินโครงการเพิ่มขีดความสามารถในการเเข่งขันผู้ประกอบการ SMEs ตามกรอบแนวคิด BCG Model
​ผู้ตรวจฯ วีระกิตติ์ เป็นประธานเปิดกิจกรรมสัมมนาสรุปผลการดําเนินโครงการเพิ่มขีดความสามารถในการเเข่งขันผู้ประกอบการ SMEs ตามกรอบแนวคิด BCG Model
ผู้ตรวจฯ วีระกิตติ์ เป็นประธานเปิดกิจกรรมสัมมนาสรุปผลการดําเนินโครงการเพิ่มขีดความสามารถในการเเข่งขันผู้ประกอบการ SMEs ตามกรอบแนวคิด BCG Model
วันนี้ (25 มีนาคม 2565) นายวีระกิตติ์ รันทกิจธนวัชร์ ผู้ตรวจราชการกระทรวงอุตสาหกรรม เป็นประธานเปิดกิจกรรมสัมมนาสรุปผลการดําเนินโครงการเพิ่มขีดความสามารถในการเเข่งขันผู้ประกอบการ SMEs ตามกรอบแนวคิด BCG Model โดยกระทรวงอุตสาหกรรม ร่วมกับ มหาวิทยาลัยเทคโนโลยีพระจอมเกล้าธนบุรี โดยมี ข้าราชการ เจ้าหน้าที่ กระทรวงอุตสาหกรรม และหน่วยงานที่เกี่ยวข้อง เข้าร่วมสัมมนาผ่านระบบ ZOOM ณ ห้องประชุม อก.1 สํานักงานปลัดกระทรวงอุตสาหกรรม
สําหรับกิจกรรมสัมมนาดังกล่าว เป็นการสรุปผลการดําเนินโครงการเพิ่มขีดความสามารถ ในการแข่งขันผู้ประกอบการ SMEs ตามกรอบแนวคิด BCG Model ซึ่งมีกลุ่มเป้าหมาย ประกอบด้วย สถานประกอบที่เข้าร่วมโครงการฯ ผู้ประกอบการ โรงงานอุตสาหกรรม ผู้ประกอบการ SMEs บุคลากรจากหน่วยงานภาครัฐและเอกชน ที่เกี่ยวข้องในระดับจังหวัด และภูมิภาค เพื่อพัฒนาสถานประกอบการ SMEs ตามกรอบแนวคิด BCG ให้บรรลุวัตถุประสงค์ตามที่กําหนด และประสบผลสําเร็จ เพื่อเป็นแนวทางให้สถานประกอบการอื่น ๆ นําไปประยุกต์ใช้ในการพัฒนาและต่อยอดต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ย้ำไทยยังอยู่ช่วงการระบาดโควิด-19 กำชับผู้ว่าฯ ทั่วประเทศ คุมเข้มมาตรการสกัดโควิด-19 พร้อมมอบ สธ. ประเมินสถานการณ์ผู้ติดเชื้อหลังปีใหม่ 15 วัน
วันพฤหัสบดีที่ 30 ธันวาคม 2564
โฆษกรัฐบาลเผย “นายกฯ” ย้ําไทยยังอยู่ช่วงการระบาดโควิด-19 กําชับผู้ว่าฯ ทั่วประเทศ คุมเข้มมาตรการสกัดโควิด-19 พร้อมมอบ สธ. ประเมินสถานการณ์ผู้ติดเชื้อหลังปีใหม่ 15 วัน
โฆษกรัฐบาลเผย “นายกฯ” ย้ําไทยยังอยู่ช่วงการระบาดโควิด-19 กําชับผู้ว่าฯ ทั่วประเทศ คุมเข้มมาตรการสกัดโควิด-19 พร้อมมอบ สธ. ประเมินสถานการณ์ผู้ติดเชื้อหลังปีใหม่ 15 วัน ก่อนพิจารณาปรับแนวทางและมาตรการป้องกันเพิ่มเติม
วันที่ 30 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความเป็นห่วงพี่น้องประชาชนได้ฝากย้ําเตือนว่า แม้จะเป็นช่วงวันหยุดยาว ขอให้ทุกคนอย่าประมาท การ์ดกย่าตก เพราะไทยยังอยู่ในช่วงการแพร่ระบาดของไวรัสโควิด-19 รัฐบาลได้ให้ความสําคัญกับ VUCA (Vaccine, UP; Universal Prevention, COVID Free Setting, ATK) โดยเน้นการสวมหน้ากากอนามัย โดยเฉพาะอยากขอความร่วมมือ เชิญชวนนักท่องเที่ยวชาวต่างประเทศรวมทั้งที่พํานักในประเทศไทย ร่วมปฏิบัติตนตามมาตรการอนามัยส่วนบุคคล และสวมใส่หน้ากากผ้า/หน้ากากอนามัย ตลอดเวลา เพื่อให้ทุกคนใช้เวลาอยู่ที่ประเทศไทยอย่างมีความสุขและปลอดภัย สําหรับยอดผู้ติดเชื้อโควิด-19 รายใหม่วันนี้ รวม 3,037 ราย จําแนกเป็น ผู้ป่วยจากระบบเฝ้าระวังฯ 2,794 ราย ผู้ป่วยจากการค้นหาเชิงรุก 50 ราย ผู้ป่วยภายในเรือนจํา/ที่ต้องขัง 81 ราย ผู้ป่วยมาจากต่างประเทศ 112 ราย รวมมีผู้ป่วยสะสม 2,191,461 ราย (ตั้งแต่ 1 เมษายน) และวันนี้มีจํานวนผู้หายป่วยกลับบ้าน 3,115 ราย หายป่วยสะสม 2,137,827 ราย (ตั้งแต่ 1 เมษายน) ผู้ป่วยกําลังรักษา 33,399 ราย และ เสียชีวิต 25 ราย
ขณะเดียวกัน ประเทศไทยยังมีการฉีดวัคซีนสูงเป็นอันดับ 4 ของอาเซียน โดยมีจํานวนยอดสะสมการฉีดวัคซีนป้องกันโรคโควิด-19 ตั้งแต่วันที่ 28 ก.พ. - 29 ธ.ค. 2564 รวมทั้งสิ้น 104,281,477 โดส ซึ่งรวมยอดสะสมการให้บริการฉีดวัคซีนป้องกันโรคโควิด-19 แก่กลุ่มนักเรียน/นักศึกษา อายุ 12 - 18 ปี ตั้งแต่วันที่ 4 ต.ค. - 29 ธ.ค. 2564 จํานวน 6,501,081 โดส จําแนกเป็นผู้ที่ได้รับวัคซีนเข็มที่ 1 จํานวน 51,213,956 โดส วัคซีนเข็มที่ 2 จํานวน 46,010,900 โดส วัคซีนเข็มที่ 3 จํานวน 6,837,430 โดส และวัคซีนเข็มที่ 4 จํานวน 219,191 โดส
นายธนกร กล่าวว่า นายกรัฐมนตรียังกําชับไปถึงผู้ว่าราชการจังหวัดทุกจังหวัด ในฐานะประธานคณะกรรมการโรคติดต่อจังหวัด ต้องคุมเข้ม ติดตามผู้ได้รับอนุญาตจัดงาน เจ้าของสถานประกอบการร้านค้า ร้านอาหาร สถานบันเทิง ที่จะเปิดให้บริการช่วงเทศกาลส่งท้ายปีเก่าต้อนรับปีใหม่ ต้องดําเนินมาตรการในการสกัดกั้นการแพร่ระบาดของโรคติดเชื้อไวรัสโคโรนา 2019 (โควิด-19) COVID Free Setting อย่างเข้มข้น โดยเฉพาะการปฏิบัติตนตามมาตรการอย่างเข้มงวด เมื่อเข้าไปในสถานบันเทิง สถานที่แออัด ร้านอาหารที่มีระบบระบายอากาศไม่ดี เพราะมีโอกาสที่จะติดเชื้อไวรัสโควิด-19 โดยเฉพาะสายพันธุ์โอมิครอนสูงมาก ที่สําคัญ สถานบริการอาจถูกปิดกิจการได้ ซึ่งนายกรัฐมนตรีได้สั่งการให้กระทรวงสาธารณสุข จัดประชุมประเมินสถานการณ์การระบาดหลังหยุดเทศกาลปีใหม่ผ่านไป 15 วันอีกครั้ง หากพบจํานวนผู้ติดเชื้อเพิ่มสูง อาจนําเข้าสู่ที่ประชุม ศบค. เพื่อพิจารณาปรับแนวทางและเพิ่มมาตรการป้องกันอื่น ๆ ได้อีก
รัฐบาลไทย-ข่าวทำเนียบรัฐบาล-“นายกฯ” ชื่นชมศิลปินไทย พา T-Pop สู่ตลาดลาตินอเมริกาได้สำเร็จ พร้อมผลักดัน Soft power ไทยให้เป็นที่รู้จักในระดับโลก
วันพฤหัสบดีที่ 13 มกราคม 2565
“นายกฯ” ชื่นชมศิลปินไทย พา T-Pop สู่ตลาดลาตินอเมริกาได้สําเร็จ พร้อมผลักดัน Soft power ไทยให้เป็นที่รู้จักในระดับโลก
"นายกฯ” ชื่นชมศิลปินไทย พา T-Pop สู่ตลาดลาตินอเมริกาได้สําเร็จ พร้อมผลักดัน Soft power ไทยให้เป็นที่รู้จักในระดับโลก
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความสําเร็จของศิลปินไทยวง “4MIX” ในฐานะศิลปินไทยวงแรกที่สามารถนําดนตรีแนว T-Pop ออกไปสู่ตลาดลาตินอเมริกาได้สําเร็จ ซึ่งเป็นการสร้างชื่อเสียง และเป็นโอกาสพัฒนาศิลปะวัฒนธรรมไทย ซึ่งเป็นส่วนสําคัญเพื่อต่อยอด Soft power ของไทยให้เป็นที่รู้จักในระดับโลก
โดยวง “4MIX” ประกอบด้วยสมาชิกชาวไทยจํานวน 4 คน และเป็นวงบอยแบนด์ที่มีจุดยืนว่าเป็นวง LGBTQ วงแรกของวงการเพลงไทย ได้รับกระแสความนิยมเป็นอย่างสูงในกลุ่มประเทศลาตินอเมริกา โดยเฉพาะประเทศเม็กซิโกและประเทศบราซิล ล่าสุดได้สร้างปรากฏการณ์ความสําเร็จผ่านการจัดการมินิคอนเสิร์ต “4MIX UNIX MEXICO” ที่จัดขึ้น ณ ประเทศเม็กซิโก เมื่อวันที่ 5 ธันวาคม 2564 มีผู้เข้าชมและกลุ่มแฟนคลับเข้าร่วมงานกว่า 3,000 คน ซึ่งเป็นความร่วมมือระหว่างสถานเอกอัครราชทูตไทย ณ กรุงเม็กซิโก และค่ายเพลงจากภาคเอกชนไทย โดยใช้จุดเด่นด้านการเปิดกว้างของดนตรี เนื้อหาเพลง การแสดงออก และการแต่งกายทันสมัย มีเอกลักษณ์ โดยจะขยายการจัดงานลักษณะนี้ ไปยังประเทศอื่น ๆ ในภูมิภาค
โฆษกประจําสํานักนายกรัฐมนตรีเผยเพิ่มเติมว่า นอกจากความนิยมต่ออุตสาหกรรมบันเทิงของไทย ประเทศเม็กซิโกยังถือเป็นคู่ค้าที่สําคัญของไทยในภูมิภาคลาตินอเมริกา โดยนิยมนําเข้าชิ้นส่วนยานยนต์และอุตสาหกรรมอาหารเป็นสินค้าหลักที่จากไทย ซึ่งรัฐบาลไทยยินดีส่งเสริมโอกาสแก่ผู้ประกอบการไทยในการร่วมค้าและลงทุนกับเม็กซิโก
นายธนกรฯ กล่าวเพิ่มเติมว่า นายกรัฐมนตรียินดีกับความสําเร็จของศิลปินไทย โดยเฉพาะเยาวชนไทย สะท้อนให้เห็นถึงความสามารถและศักยภาพจากความมุ่งมั่น ฝึกฝน จนประสบความสําเร็จ ถือเป็นแบบอย่างที่ดีให้กับเยาวชนไทย ตลอดจนชื่นชมผู้ที่มีส่วนเกี่ยวข้องในการผลิตผลงานเพลง ภาคเอกชนของไทย อึตสาหกรรมบันเทิงไทยที่มีศักยภาพ ซึ่งเป็นการเพิ่มมูลค่าทางเศรษฐกิจ และสามารถต่อยอดความนิยม Soft power ของไทย ให้เป็นที่รู้จักในตลาดต่างประเทศ